

**REPUBLIKA HRVATSKA**

**VARAŽDINSKA ŽUPANIJA**

**OPĆINA VIDOVEC**

**OPĆINSKO VIJEĆE**

KLASA: 604-04/22-01/02

URBROJ:2186-10-01/1-22-01

Vidovec, 09. lipnja 2022.

Temeljem članka 27. i 35. Zakona o lokalnoj i područnoj (regionalnoj) samoupravi („Narodne novine“ broj: 30/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20) i članka 31. Statuta Općine Vidovec („Službeni vjesnik Varaždinske županije“ broj 20/21), Općinsko vijeće Općine Vidovec na 10. sjednici održanoj dana 09. lipnja 2022. donosi

ODLUKU

o dodjeli godišnje nagrade najboljem učeniku Osnovne škole

Vidovec i Osnovne škole Tužno

Članak 1.

Ovom Odlukom uređuje se postupak i način dodjele godišnje nagrade Općine Vidovec najboljem učeniku Osnove škole Vidovec i Osnovne škole Tužno.

Izrazi koji se koriste u ovoj Odluci, a imaju rodno značenje, odnose se jednako na muški i ženski rod, bez obzira u kojem su rodu navedeni.

Članak 2.

Godišnja nagrada dodjeljuje se najboljem učeniku Osnovne škole Vidovec i Osnovne škole Tužno koji ima prebivalište na području Općine Vidovec, a u svrhu poticanja učenika na postizanje što boljih rezultata u nastavnim, izvannastavnim i izvanškolskim aktivnostima.

Članak 3.

Visina novčane godišnje nagrade utvrđuje se u neto iznosu od 1.000,00 kuna. Sredstva za dodjelu nagrada osiguravaju se u Proračunu Općine Vidovec.

Članak 4.

Prijedlog za dodjelu godišnje nagrade najboljem učeniku podnose Osnovna škola Vidovec i Osnovna škola Tužno.

Prijedlog iz stavka 1. ovog članka, podnosi se Jedinstvenom upravnom odjelu Općine Vidovec.

Članak 5.

Temeljem kriterija propisanih ovom Odlukom, općinski načelnik donosi akt o nagrađivanju najboljeg učenika.

Članak 6.

Godišnja nagrada najboljem učeniku, dodjeljuje se na svečanoj sjednici Općinskog vijeća Općine Vidovec povodom Dana Općine Vidovec.

Članak 7.

Ova Odluka stupa na snagu prvog dana od dana objave u „Službenom vjesniku Varaždinske županije“.

OPĆINSKO VIJEĆE OPĆINE VIDOVEC

PREDSJEDNIK

Krunoslav Bistrović